***A 11. sorszámú Bádogos megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 582 02

1.2. Szakképesítés megnevezése: Bádogos

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | FEOR megnevezése | A szakképesítéssel betölthető munkakörök |
| 3.1.2. |  |  | Csatornahelyreállító bádogos |
| 3.1.3. |  |  | Díszműbádogos |
| 3.1.4. |  |  | Homlokzati bádogos |
| 3.1.5. | 7533 | Épület-, építménybádogos | Karbantartó bádogos |
| 3.1.6. |  |  | Lemezmunkás, építőipar |
| 3.1.7. |  |  | Szellőzőbádogos |
| 3.1.8. |  |  | Tetőbádogos |
| 3.1.9. |  |  | Tetőfedő bádogos |

3.2.[[1]](#footnote-1) A szakképesítés munkaterületének rövid leírása:

Szabásmintákat készít a bádogos feladatokhoz, majd elvégzi az elkészült munkadarabok, a bádoglemez lapok és az épületbádogos-szerkezetek épületekre szerelését, szükség esetén felújítását, javítását, háztartási bádogos szerkezeteket, használati és berendezési tárgyakat és épületdíszítő elemeket készít és helyez el.

A szakképesítéssel rendelkező képes:

- csatornaelemeket, szögletet, véglemezt, betorkolló csonkot, mozgóhézagot gyártani és felszerelni

- vízgyűjtő üstöt, lefolyóelemet, csőbilincset, íves elemeket, kifolyókönyököt gyártani és felszerelni

- eresz-, fal-, orom- és kéményszegélyt gyártani és felszerelni

- homlokzati vonalas bádogos szerkezeteket felmérni, gyártani, szerelni

- korcolt lemezfedést és kiegészítő szerkezeti elemeit előregyártani, szerelni

- lécbetétes fedés és kiegészítő elemeit előregyártani, szerelni

- táblás fedés tükörméretét meghatározni, gyártani és szerelni kiegészítőivel

3.3.[[2]](#footnote-2) Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | A kapcsolódó szakképesítés, részszakképesítés, szakképesítés-ráépülés | | |
| 3.3.2. | azonosító száma | megnevezése | a kapcsolódás módja |
| 3.3.3. | 33 582 01 | Díszműbádogos | szakképesítés-ráépülés |
| 3.3.4. | 34 582 01 | Ács | azonos ágazat |
| 3.3.5. | 34 582 13 | Burkoló | azonos ágazat |
| 3.3.6. | 34 582 16 | Épületszobrász és műköves | azonos ágazat |
| 3.3.7. | 34 582 04 | Festő, mázoló, tapétázó | azonos ágazat |
| 3.3.8. | 54 582 02 | Hídépítő és -fenntartó technikus | azonos ágazat |
| 3.3.9. | 34 582 17 | Kőfaragó | azonos ágazat |
| 3.3.10. | 34 582 14 | Kőműves | azonos ágazat |
| 3.3.11. | 54 582 03 | Magasépítő technikus | azonos ágazat |
| 3.3.12. | 54 582 04 | Mélyépítő technikus | azonos ágazat |
| 3.3.13. | 34 582 10 | Szárazépítő | azonos ágazat |
| 3.3.14. | 34 582 15 | Tetőfedő | azonos ágazat |
| 3.3.15. | 34 582 11 | Útépítő | azonos ágazat |
| 3.3.16. | 54 582 05 | Útépítő és -fenntartó technikus | azonos ágazat |
| 3.3.17. | 54 582 06 | Vasútépítő és -fenntartó technikus | azonos ágazat |
|  | | | |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | megnevezése |
| 4.3. | 11497-12 | Foglalkoztatás I. |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 10101-12 | Építőipari közös tevékenység |
| 4.7. | 10266-12 | Bádogos alapfeladatok |
| 4.8. | 10267-12 | Bádogos feladatok |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | megnevezése | a modulzáró vizsga vizsgatevékenységei |
| 5.2.3. | 11497-12 | Foglalkoztatás I. | írásbeli |
| 5.2.4. | 11499-12 | Foglalkoztatás II. | írásbeli |
| 5.2.5. | 11500-12 | Munkahelyi egészség és biztonság | írásbeli |
| 5.2.6. | 10101-12 | Építőipari közös tevékenység | írásbeli |
| 5.2.7. | 10266-12 | Bádogos alapfeladatok | írásbeli, gyakorlati |
| 5.2.8. | 10267-12 | Bádogos feladatok | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Bádogos szerkezet szabása, összeállítása

A vizsgafeladat ismertetése: A gyakorlati vizsgán a jelölt a következő bádogos szerkezetek valamelyikének előrajzolását, szabását, összeállítását végezze el: különböző szelvényű cső- vagy csatornaelemek hossztoldása (korcolással, forrasztással, átlapolással); vízgyűjtő és vízlevezető szerkezetek készítése; vonalas szerkezeti elemek készítése; fémlemezfedés tető modellen

A vizsgafeladat időtartama: 420 perc

A vizsgafeladat értékelési súlyaránya: 70%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Bádogos szakmai ismeretek

A vizsgafeladat ismertetése: A szóbeli központilag összeállított vizsga kérdései a 4. szakmai követelmények fejezetben megadott témaköröket tartalmazza.

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgán a felkészülés során használt tankönyvek és segédletek, jegyzetek használhatóak. A vizsgázó saját kézi szerszámait használhatja, ha azok a munkavédelmi feltételeknek megfelelnek

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Anyagmozgató eszközök |
| 6.3. | Mérőeszközök |
| 6.4. | Jelölőeszközök |
| 6.5. | Forrasztóeszközök |
| 6.6. | Lemezollók |
| 6.7. | Fogók |
| 6.8. | Kalapácsok |
| 6.9. | Szegecsezők |
| 6.10. | Elektromos kézi kisgépek |
| 6.11. | Fémipari kéziszerszámok |
| 6.12. | Szerelőszerszámok |
| 6.13. | Telepített lemezmegmunkáló gépek, felszerelések |
| 6.14. | Műszaki dokumentáció |
| 6.15. | Számítógép |
| 6.16. | Szoftverek |
| 6.17. | Nyomtató |
| 6.18. | Egyéni és csoportos munkavédelmi eszközök, berendezések |
| 6.19. | Anyagmozgató gépek, eszközök |
| 6.20. | Szerelő- és bontószerszámok |
| 6.21. | Lemezmegmunkáló szerszámok |

7. EGYEBEK

1. Megállapította: 25/2014. (VIII. 26.) NGM rendelet 1. § (2), 2. melléklet 3. Hatályos: 2014. IX. 1-től. [↑](#footnote-ref-1)
2. Megállapította: 9/2018. (VIII. 21.) ITM rendelet 1. § (2), 2. melléklet 2. Hatályos: 2018. IX. 1-től. [↑](#footnote-ref-2)